Source: http://docplayer.fi/286379-Mynamaen-kunnan-jatehuoltomaaraykset.html
Timestamp: 2020-04-03 06:22:04+00:00
Document Index: 2147794

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

MYNÄMÄEN KUNNAN JÄTEHUOLTOMÄÄRÄYKSET - PDF Ilmainen lataus
Download "MYNÄMÄEN KUNNAN JÄTEHUOLTOMÄÄRÄYKSET"
1 MYNÄMÄEN KUNNAN JÄTEHUOLTOMÄÄRÄYKSET Jätehuoltomääräykset on annettu jätelain 17 :n nojalla. Määräykset on hyväksytty kunnanvaltuustossa Ympäristönsuojeluviranomainen ja jätehuollon valvontaviranomainen on Mynämäen kunnan tekninen lautakunta. Sisältö: SOVELTAMINEN, YLEISET MÄÄRÄYKSET JA MÄÄRITELMÄT 1 Soveltaminen ja tavoite 2 Yleiset määräykset 3 Määritelmät JÄTTEIDEN OMATOIMINEN HYÖDYNTÄMINEN JA KÄSITTELY KIINTEISTÖLLÄ 4 Jätteiden kompostointi 5 Jätteiden polttaminen 6 Ylijäämämaan, tiilen ja betonin käyttö JÄTTEIDEN LAJITTELU-, KERÄYS- JA KULJETUSJÄRJESTELYT 7 Järjestetty jätteenkuljetus 8 Jätteiden lajittelu ja toimittaminen hyötykäyttöön tai käsittelyyn 9 Ongelmajätteiden keräys ja kuljetus 10 Kiinteistöllä erikseen kerättävät jätejakeet 11 Kiinteistön keräysvälineiden tyhjennykset 12 Yhteisen keräysvälineen käyttö 13 Jätteet, joita ei saa laittaa järjestetyn jätteenkuljetuksen keräysvälineisiin 14 Käymäläjätteet ja erotuskaivojen lietteet 15 Kuljetuksen suorittajan tiedonantovelvollisuus 16 Yleisötilaisuuksien jätehuolto KERÄYSVÄLINEET JA NIIDEN KÄYTTÖ, SIJOITTAMINEN JA KUNNOSSAPITO 17 Keräysvälinetyypit järjestetyssä jätteenkuljetuksessa 18 Keräysvälineiden merkitseminen ja värit 19 Keräysvälineiden käyttäminen 20 Keräysvälineiden sijoittaminen kiinteistöllä 21 Jätekatokset ja jätehuoneet 22 Keräysvälineiden kunnossapito 23 Kulkuväylien kunnossapito JÄTTEIDEN VASTAANOTTOPAIKAT 24 Yleiset jätteen vastaanottopaikat 25 Yleisten vastaanottopaikkojen käyttö 26 Jätteiden keräys yleisillä alueilla MUUT MÄÄRÄYKSET 27 Poikkeusvalta 28 Määräysten voimaantulo
2 SOVELTAMINEN, YLEISET MÄÄRÄYKSET JA MÄÄRITELMÄT 1 Soveltaminen ja tavoite 2 Yleiset määräykset Sen lisäksi, mitä muualla on jätehuollon järjestämisestä säädetty tai määrätty, on jätteen keräilyssä, kuljetuksessa, käsittelyssä ja ympäristölle aiheutuvan haitan ehkäisyssä noudatettava näitä yleisiä jätehuoltomääräyksiä. Kiinteistön haltijan on tiedotettava kiinteistön asukkaille ja kiinteistöllä työskenteleville jätehuollon lajittelu-, keräys- ja kuljetusjärjestelyistä. 3 Määritelmät Näissä jätehuoltomääräyksissä: asuinkiinteistöllä tarkoitetaan kaikkia kiinteistöjä, joilla on yöpymiseen ja oleskeluun soveltuvia rakennuksia tai rakennus, kuten asuintalo, loma-asunto, saunamökki tai pysyvästi sijoitettu asuntovaunu tai laiva biojätteellä tarkoitetaan eloperäistä elintarvike- ja ruokajätettä energiajätteellä tarkoitetaan jätepolttoaineen valmistukseen ja muuhun energiahyötykäyttöön soveltuvaa erilliskerättyä tuotanto-, pakkaus- tai rakennusjätettä erillisellä kuljetuksella tarkoitetaan joko itse hoidettua tai jätteenkuljetusyrityksen kanssa erikseen sovittua jätteen kuljetusta erityisjätteellä tarkoitetaan jätettä, joka vaatii erityistoimia kuljetuksen tai käsittelyn aikana, kuten jätteen välitöntä peittämistä kaatopaikalla, mutta joka ei ole ongelmajätettä. Erityisjätteitä ovat muun muassa käymäläjäte, erityisen pölyävä jäte sekä osa terveydenhuoltoalan jätteistä, kuten biologinen jäte ja riskijäte hyötyjätteellä tarkoitetaan yleisesti jätettä, joka voidaan käyttää uudelleen sellaisenaan tai jonka sisältämä materiaali tai energia voidaan hyödyntää ja jolle on osoitettu vastaanottopaikka. Hyötyjätteitä ovat mm. keräyspaperi, pahvi, keräyskartonki, lasi, metalli ja biojäte sekä puujäte, energiajäte ja polttokelpoinen jäte isokokoisella jätteellä tarkoitetaan jätettä, joka ei kokonsa puolesta sovellu kuljetettaviksi järjestetyssä jätteenkuljetuksessa. Isokokoisia jätteitä ovat muun muassa hyötykäyttöön soveltumattomat huonekalut, joustinpatjat, suuret matot ja ammeet jätteen haltijalla tarkoitetaan jätteen tuottajaa, kiinteistön haltijaa tai toiminnanjärjestäjää taikka muuta luonnollista henkilöä tai oikeushenkilöä, jonka hallinnassa jäte on
3 jätteen tuottajalla tarkoitetaan luonnollista henkilöä tai oikeushenkilöä, jonka toiminnassa syntyy jätettä jätteiden keräysvälineellä tarkoitetaan astioita, säkkejä, säiliöitä, lavoja ja muita vastaavia välineitä, joihin jätteet kootaan kuljetusta varten järjestetyllä jätteenkuljetuksella tarkoitetaan jätelain 10 :n mukaista kunnan järjestämisvelvollisuuden piirissä olevaa yhdyskuntajätteen kuljetusta, joko sopimusperusteisena tai kunnan kilpailuttamana kaatopaikkajätteellä tarkoitetaan polttokelpoisen jätteen rinnalla kerättävää, kaatopaikalle sijoitettavaa jätettä, johon kuuluvat energiakäyttöä haittaavat jätteet kuten posliini, hiekoitushiekka ja PVC muovi keräyskartongilla tarkoitetaan materiaalihyötykäyttöön soveltuvaa, puhdasta pahvia, ruskeaa paperia ja kartonki-, paperi- ja nestekartonkipakkauksia kiinteistön haltijalla tarkoitetaan kiinteistön omistajaa tai omistajan vertaista haltijaa taikka kiinteistöä hallitsevaa vuokraoikeuden haltijaa kuljetuksen suorittajalla tarkoitetaan luonnollista henkilöä tai oikeushenkilöä, joka vastaa jätteen kuljetuksesta jätteen haltijan tai kunnan lukuun ongelmajätteellä tarkoitetaan jätettä, joka kemiallisen tai muun ominaisuutensa takia voi aiheuttaa erityistä vaaraa tai haittaa terveydelle tai ympäristölle. Tavanomaisia ongelmajätteitä ovat muun muassa akut, paristot, elohopeamittarit, lääkkeet, jäteöljyt ja öljyiset jätteet, maali- ja liuotinainejätteet ja vaaraominaisuuksia osoittavin merkein merkityt kemikaalijätteet. Asbestijäte on välittömästi kaatopaikalle peitettävää ongelmajätettä. Painekyllästetty puujäte ja osa sähkö- ja elektroniikkalaiteromuista ovat omiin vastaanottopaikkoihinsa vietäviä ongelmajätteitä polttokelpoisella jätteellä tarkoitetaan syntypaikalla alkulajiteltua yhdyskuntajätettä, joka käytetään hyödyksi energialaitoksessa. Polttokelpoisesta jätteestä on lajiteltu erilleen ongelmajätteet, sähkö- ja elektroniikkalaiteromut, erityisjätteet, materiaalina hyödynnettävät jätteet (keräyspaperi, pahvi, keräyskartonki, metalli, lasi) sekä kaatopaikkajäte ja isokokoinen jäte. Jos kiinteistöllä ei kerätä erilleen tai kompostoida biojätettä, kuuluu biojäte polttokelpoiseen jätteeseen puujätteellä tarkoitetaan haitattomasti poltettavaa, hyödynnettävää tai uudelleen käytettävää puujätettä, kuten rakennus- ja tuotantotoiminnan puujätettä, kuormalavoja sekä risuja, kantoja ja pienpuuta, kuten joulukuusia rakennusjätteellä tarkoitetaan rakennustoiminnan tuotanto- ja purkujätettä sekajätteellä tarkoitetaan yhdyskuntajätettä, jota ei näiden määräysten mukaan kerätä lajikohtaisesti erilleen sähkö- ja elektroniikkalaiteromulla (SE-romu) tarkoitetaan muun muassa kylmälaitteita, kodinkoneita, ATK-laitteita, televisioita ja monitoreja, pienelektroniikkaa, loisteputkia ja pienoisloistelamppuja
4 taajaan rakennetulla alueella tarkoitetaan asemakaavoitettuja alueita sekä muita erillisiä kylä- ja taaja-asutusalueita tuottajavastuulla tarkoitetaan jätelain 18 b :ssä tarkoitetun tuottajan velvollisuutta huolehtia markkinoille luovuttamiensa tuotteiden ja niistä syntyvän jätteen uudelleenkäytön, hyödyntämisen ja muun jätehuollon järjestämisestä sekä tästä aiheutuvista kustannuksista yhdyskuntajätteellä tarkoitetaan asumisessa syntyvää jätettä sekä ominaisuudeltaan, koostumukseltaan ja määrältään siihen rinnastettavaa teollisuus-, palvelu- tai muussa toiminnassa syntyvää jätettä, ei kuitenkaan ongelmajätettä. JÄTTEIDEN OMATOIMINEN HYÖDYNTÄMINEN JA KÄSITTELY KIINTEISTÖLLÄ 4 Jätteiden kompostointi Puutarhajätettä, biojätettä ja käymäläjätettä saa kompostoida kiinteistöllä, mikäli kompostointi hoidetaan niin, ettei siitä aiheudu haittaa terveydelle tai ympäristölle. Kompostiin ei saa sijoittaa jätteitä, jotka haittaavat kompostoitumista tai kompostituotteen käyttöä. Biojäte on kompostoitava kompostointisäiliössä, johon haittaeläimien pääsy on estetty. Ympärivuotisessa kompostoinnissa on suositeltavaa käyttää lämpöeristettyä kompostoria. Käymäläjäte on taajaan rakennetulla alueella kompostoitava erityisesti sitä varten suunnitellussa kompostointilaitteessa (kompostikäymälä), josta valumavesien pääsy maaperään on estetty ja joka on suojattu haittaeläimiltä. Muuta kuin puutarhajätteen kompostia ei saa sijoittaa viittätoista (15) metriä lähemmäksi kaivoa tai vesialuetta eikä ilman naapurin suostumusta neljää (4) metriä lähemmäksi tontin rajaa. Kompostointisäiliö voidaan kuitenkin sijoittaa ilman erillistä naapurin suostumusta hyväksytyissä rakennuslupa-asiakirjoissa merkittyyn jätehuollolle varattuun tilaan. 5 Jätteiden polttaminen Jätteiden hävittäminen polttamalla on kielletty. Kiinteistökohtaisissa lämmityskattiloissa tai muissa tulipesissä saa kuitenkin polttaa käsittelemätöntä, puhdasta ja kuivaa puutavaraa, risuja ja oksia sekä pieniä määriä puhdasta paperia ja keräyskartonkia. Taajaan rakennetun alueen ulkopuolella saa omalla kiinteistöllä, polttajan omalla vastuulla ja huomioiden pelastuslain avopolttoa koskevat määräykset, polttaa avopolttona vähäisiä määriä risuja, oksia, olkia, kaisloja ja lehtiä sekä paine- ja pintakäsittelemätöntä puutavaraa. Muiden jätteiden avopoltto on kielletty.
5 6 Ylijäämämaan, tiilen ja betonin käyttö Maanrakennuksessa voidaan käyttää puhdasta ylijäämämaata ja jätteen syntypaikalla myös pieniä määriä lajiteltuja ja puhtaita betoni- ja tiilijätteitä. Muusta betoni- ja tiilijätteen käytöstä on ilmoitettava ympäristöviranomaiselle viimeistään kaksi viikkoa ennen toimenpiteeseen ryhtymistä. Hyödyntämättä jäänyt ylijäämämaa ja tiili- ja betonijäte on toimitettava yleiselle jätteen vastaanottopaikalle tai vastaanottajalle, jolla on toimintaan ympäristönsuojeluviranomaisen hyväksymä ympäristölupa. JÄTTEIDEN LAJITTELU-, KERÄYS- JA KULJETUSJÄRJESTELYT 7 Järjestetty jätteenkuljetus ja erillinen kuljetus Koko kunta kuuluu järjestetyn jätteenkuljetuksen alueeseen. Järjestettyyn jätteenkuljetukseen kuuluvat kaikki kiinteistöiltä ja yhteisistä keräysvälineistä kuljetettavat yhdyskuntajätteet, lukuun ottamatta tuottajavastuulle määrättyjä jätteitä ja järjestettyyn jätteenkuljetukseen soveltumattomia jätteitä. 8 Jätteiden lajittelu ja toimittaminen hyötykäyttöön tai käsittelyyn Jätteen haltijan on huolehdittava jätteiden lajittelusta niin, että hyötyjätteet ja ongelmajätteet pidetään erillään muista jätteistä ja toisistaan ja toimitetaan niille tarkoitettuihin vastaanottopisteisiin tai -paikkoihin. Ongelmajätteet ja hyötyjätteet, joille ei näiden määräysten mukaisesti ole kiinteistöllä keräysvälinettä sekä järjestettyyn jätteenkuljetukseen soveltumattomat jätteet, kuten rakennusjätteet, isokokoiset jätteet, erityisjätteet, teollisuusjätteet ja poikkeuksellisen suuret jätemäärät on toimitettava niille tarkoitettuihin vastaanottopaikkoihin erillisellä kuljetuksella. Yhdyskuntajäte, jota ei 4-6 mukaisesti hyödynnetä tai 10 mukaisesti kerätä kiinteistöllä erilleen, on toimitettava yleisille jätteen vastaanottopaikoille. Muuta kuin yhdyskuntajätettä voi lisäksi toimittaa vastaanottajalle, jolla on toimintaan ympäristönsuojeluviranomaisen hyväksymä ympäristölupa. Jätekuormat on peitettävä niin, etteivät jätteet aiheuta tapaturmavaaraa tai pääse kuljetuksen aikana ympäristöön. Jätteet, joiden säilyttäminen kiinteistöllä voi aiheuttaa hygieenistä tai muuta terveyshaittaa, on kuljetettava viivytyksettä asianmukaiseen käsittelyyn. 9 Ongelmajätteiden keräys ja kuljetus Asumisessa sekä maa- ja metsätaloudessa syntyneet ongelmajätteet on toimitettava niille tarkoitettuihin yleisiin vastaanottopaikkoihin, lukuun ottamatta valtakunnalliseen keräysjärjestelmään soveltuvia jäteöljyeriä. Suurehkoista
6 ongelmajätetoimituksista on aina sovittava etukäteen vastaanottopaikan henkilökunnan kanssa. Muiden toimintojen ja yritysten on toimitettava ongelmajätteensä asianmukaiseen luvan saaneeseen ongelmajätteiden vastaanottopaikkaan tai keräysjärjestelmään. Jos kiinteistöllä järjestetään keräys ja varastointi ongelmajätteille, on siihen varattava erillinen lukittava tai valvottu tila, jossa eri ongelmajätteet voidaan pitää erillään merkityissä keräysvälineissä. Tilan tulee täyttää kemikaalien varastoinnista annetut määräykset. Paristoja voidaan kerätä lukitsemattomassa tilassa, mikäli keräysastia on lukollinen. Kiinteistöllä ei saa varastoida ongelmajätteitä 12 kuukautta kauemmin. 10 Kiinteistöllä erikseen kerättävät jätejakeet Käytössä olevilla kiinteistöillä on oltava erilliset jätteiden keräysvälineet seuraavasti: A. Asuinkiinteistöt alkaen: - kaikilla asuinkiinteistöillä on oltava keräysväline sekajätteelle - asuinkiinteistöllä, jossa on vähintään neljä (4) huoneistoa, on oltava keräysvälineet sekajätteen lisäksi keräyslasille ja pienmetallille. Asuinkiinteistöt alkaen: - kaikilla asuinkiinteistöillä on oltava keräysväline polttokelpoiselle jätteelle - asuinkiinteistöllä, jossa on vähintään neljä (4) huoneistoa, on oltava keräysvälineet polttokelpoisen jätteen lisäksi keräyslasille, pienmetallille ja kaatopaikkajätteelle. B. Muut kiinteistöt alkaen: Muilla kiinteistöillä, kuten toimisto-, liike-, teollisuus-, koulu-, ravintola-, terveydenhuollon- ja sosiaalitoimen kiinteistöillä sekä maatiloilla on oltava sopivat ja riittävät keräysvälineet: - sekajätteelle - lasille, mikäli sitä kertyy yli 10 kg/viikko - metallille, mikäli sitä kertyy yli 10 kg/viikko - pahville tai keräyskartongille mikäli sitä kertyy yli 10 kg/viikko - puujätteelle, mikäli sitä kertyy yli 10 kg/viikko - biojätteelle, mikäli sitä kertyy yli 100 litraa/viikko, eikä sitä kompostoida kiinteistöllä. Myös em. hyötyjätteiden suuret kertaerät sekä muut hyötyjätteet, joille on osoitettu yleinen vastaanottopaikka, on ohjattava hyötykäyttöön. Muut kiinteistöt alkaen:
7 Muilla kiinteistöillä, kuten toimisto-, liike-, teollisuus-, koulu-, ravintola-, terveydenhuollon- ja sosiaalitoimen kiinteistöillä, maatiloilla on oltava sopivat ja riittävät keräysvälineet: - polttokelpoiselle jätteelle tai energiajätteelle - kaatopaikkajätteelle - lasille, mikäli sitä kertyy yli 10 kg/viikko - metallille, mikäli sitä kertyy yli 10 kg/viikko - pahville tai keräyskartongille mikäli sitä kertyy yli 10 kg/viikko - puujätteelle, mikäli sitä kertyy yli 10 kg/viikko - biojätteelle, mikäli sitä kertyy yli 100 litraa/viikko. Myös em. hyötyjätteiden suuret kertaerät sekä muut hyötyjätteet, joille on osoitettu yleinen vastaanottopaikka, on ohjattava hyötykäyttöön. 11 Kiinteistön keräysvälineiden tyhjennykset Keräysvälineet on tyhjennettävä niin usein, että kertyvät jätteet sopivat keräysvälineisiin niin, että ne voidaan sulkea. Tyhjennysvälin on oltava sellainen, ettei jätteistä aiheudu roskaantumista, hajua tai terveydellistä vaaraa. Sekajätteen ja polttokelpoisen jätteen keräysvälineet on tyhjennettävä vähintään kerran kahdessa (2) viikossa. Jos syntyvä biojäte kompostoidaan, voidaan keräysväline tyhjentää harvemmin, kuitenkin vähintään kerran kahdeksassa (8) viikossa. Asuinkiinteistöllä, jossa syntyvä jätemäärä on vähäinen ja asukkaita on enintään kaksi, voidaan keräysväline tyhjentää taajaan rakennetulla alueella vähintään kerran neljässä (4) viikossa ja taajaan rakennetun alueen ulkopuolella vähintään kerran kahdeksassa (8) viikossa. Ainoastaan kesäkäytössä olevan kiinteistön jätteenkeräysväline on tyhjennettävä edellä olevien määräysten mukaisesti touko-syyskuussa. Kaatopaikkajätteen keräysvälineet, jotka eivät sisällä pilaantuvia jätteitä on tyhjennettävä vähintään kerran kahdessatoista (12) viikossa. Biojätteen keräysvälineet on tyhjennettävä vähintään kerran (1) viikossa. Jäähdytettävät keräysvälineet ja syväkeräysvälineet voidaan tyhjentää vähintään kerran kahdessa (2) viikossa. Talvikautena pintakeräysvälineet voidaan tyhjentää vähintään kerran kahdessa (2) viikossa ja syväkeräysvälineet vähintään kerran neljässä (4) viikossa. Pahvin, keräyskartongin, lasin ja metallin keräysvälineet on tyhjennettävä niin usein, ettei astioiden ylitäyttymisestä aiheudu roskaantumista tai hyötyjätteiden sijoittamista muihin keräysvälineisiin. 12 Yhteisen keräysvälineen käyttö
8 Lähinaapurit voivat keskinäisen sopimuksen perusteella käyttää yhteisiä keräysvälineitä eli liittyä kimppakeräykseen. Kimppakeräykseen kuuluvista kiinteistöistä ja yhteiskäytöstä luopumisesta on ilmoitettava kirjallisesti etukäteen kunnan ympäristönsuojeluviranomaiselle ja jätelaskutuksen järjestämisestä kuljetuksen suorittajalle. Ympäristönsuojeluviranomainen voi kieltää yhteisen keräysvälineen käytön. 13 Jätteet, joita ei saa laittaa järjestetyn jätteenkuljetuksen keräysvälineisiin Seuraavia jätteitä ei saa laittaa yhdyskuntajätteiden keräysvälineisiin: - palo tai räjähdyksen vaaraa aiheuttavia jätteitä - ongelmajätteitä - nestemäisiä jätteitä ja lietteitä - erityisjätteitä - käymäläjätteitä - hiekoitushiekkaa tai maa-aineksia - esineitä tai aineita, jotka saattavat vahingoittaa jätteen tuojaa, keräysvälineitä ja keräysvälineiden tyhjentäjiä - sellaisia painavia aineita tai esineitä, jotka saattavat vaikeuttaa jätteen kuljetusta tai purkamista - tuottajan vastuulle kuuluvia jätteitä, kuten SE-romuja, ajoneuvojen renkaita, keräys- ja toimistopaperia, jne. Sekajätteen ja kaatopaikkajätteen keräysvälineeseen voi kuitenkin laittaa hiekoitushiekkaa tai maa-aineksia, mikäli keräysvälineen sallittu enimmäispaino ei ylity. Tuhkaa ja nokea voi laittaa seka- ja kaatopaikkajätteen keräysvälineeseen, mikäli jäte on kylmää ja kauttaaltaan kytemätöntä ja se on tarkoituksenmukaisesti pakattu eikä keräysvälineen sallittu enimmäispaino ylity. 14 Käymäläjätteiden ja erotuskaivojen lietteet Kemiallisten käymälöiden jäte sekä umpi- ja saostuskaivojen liete on toimitettava niille tarkoitettuun yleiseen vastaanottopaikkaan. Öljyn-, hiekan- ja rasvanerotuskaivojen lietteet on toimitettava vastaanottajalle, jolla on toimintaan ympäristönsuojeluviranomaisen hyväksymä ympäristölupa. Erotuskaivot on tyhjennettävä vähintään kerran vuodessa. 15 Kuljetuksen suorittajan tiedonantovelvollisuus Jätteen kuljetuksen suorittajan on toimitettava valvontaa varten kunnan ympäristönsuojeluviranomaiselle vuosittain syyskuun loppuun mennessä tiedot kiinteistöistä, jotka ovat liittyneet järjestettyyn jätteenkuljetukseen. Tiedoista tulee ilmetä kiinteistötietojen lisäksi ainakin jätelajit, tyhjennysväli, astiakoko, liittymismuoto (kiinteistö- vai kimppakeräys) ja sopimuksen voimassaoloaika. 16 Yleisötilaisuuksien jätehuolto
9 Hyötyjätteiden erilliskeräysvelvoite koskee myös yleisötilaisuuksia, mikäli hyötyjätettä syntyy 10 B kohdassa esitetyt määrät tilaisuuden aikana. Ulkotilaisuuden järjestäjän on huolehdittava jätehuollon järjestämisestä ja hyötyjätteiden erottelua koskevasta ohjauksesta ja neuvonnasta. Suuren (vähintään 500 osallistujaa) ulkotilaisuuden järjestäjä on velvollinen toimittamaan jätehuoltoa koskevan suunnitelman vähintään kaksi viikkoa ennen tilaisuutta ympäristölupaviranomaiselle hyväksyttäväksi. Ulkona pidettävissä yleisötilaisuuksissa on alueen puhdistus ja keräysvälineiden tyhjennys suoritettava välittömästi tilaisuuden päätyttyä, kuitenkin aina keräysvälineiden täyttyessä. Monipäiväisissä tilaisuuksissa on alue puhdistettava päivittäin. Alueella tulee olla jätteiden keräysvälineitä riittävästi ja ne on sijoitettava tarkoituksenmukaisesti sekä pidettävä moitteettomassa kunnossa. Alueella on oltava lisäksi riittävä määrä roska-astioita. KERÄYSVÄLINEET, NIIDEN KÄYTTÖ, SIJOITTAMINEN JA KUNNOSSAPITO 17 Keräysvälinetyypit järjestetyssä jätteenkuljetuksessa Keräysvälineenä järjestetyssä jätteenkuljetuksessa saa käyttää: - käsin siirrettävissä olevia kannellisia ja pyörällisiä jäteastioita, jotka soveltuvat puristinlaiteautojen koneelliseen kuormaukseen - kannellisia jätesäiliöitä, jotka soveltuvat puristinlaiteautojen koneelliseen kuormaukseen tai joissa jätteet kuljetetaan käsittelypaikalle - maahan upotettavia jätesäiliöitä eli syväkeräyssäiliöitä, jotka soveltuvat jätteen koneelliseen siirtoon jäteautoon tai puristinlaiteautojen koneelliseen kuormaukseen. Jätteenkuljetusta hoitava yritys voi sallia myös muiden keräysvälineiden käytön, mikäli käytöstä ei aiheudu haittaa ympäristölle ja ne soveltuvat kuljetusjärjestelmään. Keräysvälineiden on oltava aina suljettavissa ja vastattava tarkoituksenmukaista jätehuollon järjestämistä. Käytössä olevat jätesäkkitelineet ja pyörättömät jäteastiat on vaihdettava kannellisiin ja pyörällisiin jäteastioihin mennessä. 18 Keräysvälineiden merkitseminen ja värit Keräysvälineet on merkittävä jätelajin mukaan kanteen ja etuseinään kiinnitettävällä tekstitarralla. Kaikissa keräysvälineissä on oltava tyhjentäjän nimi ja yhteystiedot ja tieto siitä, minne tyhjennyksiä koskevista epäkohdista voi ilmoittaa. Jätelajimerkinnöistä vastaa keräysvälineen omistaja, tyhjennystiedoista kuljetuksen suorittaja. Keräysvälineiden suositeltavat värit ovat:
10 - sekajäte harmaa - polttokelpoinen jäte harmaa - kaatopaikkajäte harmaa - keräyspaperi vihreä - pahvi / keräyskartonki sininen - lasi sininen - metallijäte sininen - ongelmajäte punainen Jos keräysväline ei ole suosituksen mukainen, on kerättävää jätejaetta osoittavassa tarrassa suositeltavaa käyttää edellä mainittuja tunnusvärejä. 19 Keräysvälineiden käyttäminen Jätteet on sijoitettava niille tarkoitettuihin keräysvälineisiin. Kiinteistöillä tulee olla käytössään riittävä määrä jätteiden keräysvälineitä. Käsin siirrettävään keräysvälineeseen saa laittaa jätettä enintään: - jäteastiaan enintään 60 kg. - jätesäkkiin enintään 15 kg. Jos jäte ei mahdu tai sitä ei muusta syystä voi laittaa keräysvälineeseen, se voidaan tilapäisesti sijoittaa jätteelle varatun paikan välittömään läheisyyteen. Jäte on silloin pakattava niin, että jäteauton kuljettaja saa sen yksin turvallisesti kuormattua. Jätteen on tässäkin tapauksessa sovelluttava laatunsa, kokonsa ja määränsä puolesta säännölliseen järjestettyyn jätteenkuljetukseen. Jätteet tulee pilaantumisen ja keräysvälineen likaantumisen välttämiseksi tarvittaessa pakata ennen niiden sijoittamista keräysvälineeseen. Biojätteen keräysastian puhtaana pitämiseen on kiinnitettävä erityistä huomiota. Kiinteistön jätepisteeseen tai keräysvälineen välittömään läheisyyteen ei saa sijoittaa sellaista jätettä tai tavaraa, jota ei ole tarkoitettu vietäväksi jätteen käsittelypaikalle tai hyödynnettäväksi. 20 Keräysvälineiden sijoittaminen kiinteistöllä Käsin siirrettävät keräysvälineet on sijoitettava sellaiseen paikkaa, johon jäteautot pääsevät turvallisesti ja esteettömästi vähintään kymmenen metrin päähän. Jätesäiliöt, jotka eivät ole käsin siirrettävissä, on sijoitettava siten, että jäteautolla on esteetön pääsy niiden välittömään läheisyyteen. Keräysvälineet on sijoitettava tasaiselle, vaakasuoralle ja kulutusta kestävälle alustalle. Keräysvälineen haltijan on huolehdittava siitä, etteivät jäteastiat pääse siirtymään paikoiltaan ja että astioiden kannet pysyvät kaikissa sääolosuhteissa suljettuina. Käsin siirrettävät keräysvälineet, joita ei ole mahdollista varustaa pyörillä sijoituspaikan olosuhteiden vuoksi, on sijoitettava niin, että kuormaus voidaan suorittaa sijaintipaikalta.
11 Keräysvälineiden sijoittamisessa on otettava huomioon rakennusvalvonta- ja pelastusviranomaisten antamat ohjeet ja määräykset. 21 Jätekatokset ja jätehuoneet Keräysvälineet voidaan sijoittaa myös jätekatokseen tai jätehuoneeseen. Tilaan on oltava sisäänkäynti suoraan ulkotiloista ilman kynnystä, porrasta tai muuta estettä. Jätetilat on mitoitettava riittävän väljäksi siten, että keräysvälineet voidaan ottaa tyhjennettäväksi siirtämättä muita keräysvälineitä. Jätetilan rakenteen on oltava riittävän luja ja asianmukainen, niin että keräysvälineiden siirrot eivät aiheuta vaurioita rakenteisiin. Ovissa on oltava laitteet, joilla ovet saadaan pysymään auki. Jos jätetila halutaan lukita, on siitä ilmoitettava ja toimitettava avain kuljetusliikkeelle vähintään kaksi viikkoa ennen lukitsemista. Jätetilassa on oltava riittävä valaistus ja ilmanvaihto sekä mahdollisuuksien mukaan vesijohto ja viemäri. Mikäli jätehuoneessa kompostoidaan, tulee tila varustaa vesijohdolla ja lattiakaivollisella viemärillä sekä riittävällä muusta ilmanvaihdosta erotetulla ilmanvaihdolla. Jätekatoksen sijoittamisessa on otettava huomioon rakennusvalvonta- ja pelastusviranomaisten antamat ohjeet ja määräykset. 22 Keräysvälineiden kunnossapito Keräysvälineen haltijan on huolehdittava keräysvälineen huollosta, kunnossapidosta ja puhdistamisesta. Jäteastioiden ja -säiliöiden on oltava kuumapesun kestäviä ja ne on pestävä tarpeen mukaan, kuitenkin vähintään kerran vuodessa. Myös keräysvälineen ympäristön siisteydestä on huolehdittava. Biojäteastiat on pestävä vähintään kaksi kertaa vuodessa. 23 Kulkuväylien kunnossapito Kiinteistön haltijan on huolehdittava kaikkina vuodenaikoina keräysvälineille johtavista kulkuväylistä ja niiden avoinna pidosta siten, että keräysvälineiden tyhjennys voidaan suorittaa esteittä. JÄTTEIDEN VASTAANOTTOPAIKAT 24 Yleiset jätteen vastaanottopaikat Yleiset jätteen vastaanottopaikat ovat Turun Seudun Jätehuolto Oy:n ylläpitämiä jäteasemia ja -keskuksia sekä vastaanottoasemia. Vuosittain vahvistetut vastaanottopaikat, niiden yhteystiedot, aukioloajat ja vastaanotettavat jätteet ilmoitetaan näiden määräysten liitteenä.
12 25 Yleisten vastaanottopaikkojen käyttö Jätteiden vastaanottopaikoissa on noudatettava paikan ylläpitäjän ilmoittamia käyttöä koskevia määräyksiä. Jätettä vastaanottopaikkaan tuotaessa on ilmoitettava jätteen syntypaikka, laatu ja määrä. Määrää ei tarvitse ilmoittaa, mikäli vastaanottopaikassa on vaaka. Jäte voidaan palauttaa vastaanottopaikasta jätteen lähettäjälle tämän kustannuksella, mikäli jäte ei vastaa vastaanottopaikan vastaanottoehtoja. Teollisuusjätettä, lietettä tai erikoiskäsiteltävää jätettä kaatopaikalle tuotaessa on esitettävä kaatopaikkakelpoisuusselvitys. Ohjeita selvityksen tekemiseen antaa vastaanottopaikan ylläpitäjä. Kaatopaikkakelpoisuuden selvittämistä varten tarvittavista analyyseistä ja lausunnoista sekä niiden kustannuksista vastaa jätteen haltija. Jätteiden keräily vastaanottopaikalla ja kuljettaminen pois sieltä on kiellettyä ilman paikan ylläpitäjän lupaa. 26 Jätteiden keräys yleisillä alueilla Jätteen keräysvälineen sijoittamiselle kunnan yleiselle alueelle on oltava kunnan suostumus. Jätteiden keräysvälineissä on oltava keräyksestä vastaavan yrityksen tai yhteisön yhteystiedot. Keräysvälineen haltijan on huolehdittava keräysvälineittensä kunnossapidosta, puhdistamisesta ja tyhjentämisestä siten, etteivät ne aiheuta terveyshaittaa eivätkä ympäristön likaantumista tai roskaantumista. Keräysvälineistä ei saa aiheutua turvallisuusriskiä käyttäjille eikä niiden tyhjentäjille. MUUT MÄÄRÄYKSET 27 Poikkeusvalta Kunnan ympäristönsuojeluviranomaisen päätöksellä voidaan yksittäistapauksissa ja erityisestä syystä poiketa siitä, mitä jätehuoltomääräyksissä on määrätty. Tällöinkin on huolehdittava siitä, ettei toimenpiteestä aiheudu haittaa ympäristölle tai terveydelle. Ympäristönsuojeluviranomainen voi antaa tarkempia, esimerkiksi toimialakohtaisia, jätetyyppikohtaisia tai yksittäisiä jätteitä koskevia erillismääräyksiä. 28 Määräysten voimaantulo Nämä määräykset tulevat voimaan Nämä määräykset korvaavat voimaan tullessaan kunnan aiemmat jätehuoltomääräykset.
Naantalin kaupunki KUNNALLISET JÄTEHUOLTOMÄÄRÄYKSET
Naantalin kaupunki KUNNALLISET JÄTEHUOLTOMÄÄRÄYKSET Jätehuoltomääräykset on annettu jätelain 17 :n nojalla. Määräykset on hyväksytty kaupunginvaltuustossa 28.11.2005, 66. Ympäristönsuojeluviranomainen